AG-53

A **Autovía libre de peaxe Dozón - Ourense** é unha vía de altas prestacións que interconecta entre Alto de Santo Domingo (Dozón) coa conexión da Autoestrada Central Galega e Barbantes co enlace á autovía A-52 e é coñecida como **AG-53**, dependente da Xunta de Galicia e ceibe de pago.

A finalidade da autoestrada é desconxestionar a saturada N-525. Entre xullo e agosto do 2008 a AP-53 acadou unha media de 6.000 vehículos diarios, mentres que a **AG-53** acadou os 9.000 vehículos diarios ós oito meses da súa posta en servizo.

## Construción
dereita|miniatura|Viaduto sobre o río Miño.
O proxecto da autoestrada iniciouse baixo o mandato na Xunta de Manuel Fraga e con Xosé Cuíña como conselleiro de Política Territorial. A idea é unha autoestrada de peaxe de competencia estatal para unir Santiago e Ourense. Así en outubro de 1999 adxudícase a obra da AP-53 a unha agrupación de trece empresas e o dereito para a concesionaria, ACEGA, de cobrar peaxe durante 75 anos (ata ó 2074). Para a construción a Xunta tivo que achegar 60 millóns de euros a fondo perdido, mentres que Ministerio de Fomento fixo un préstamo doutros 60 millóns e a concesionaria achegou 162 millóns.

O goberno central de José María Aznar rexeita a construción do treito Dozón - Ourense por mor do escaso tráfico da AP-53. A Xunta toma a iniciativa de rematar a autoestrada ata Ourense en solitario creando, en xullo de 2003, a sociedade pública ACEOUSA, para a construción e explotación da vía e facendo un investimento de 178,9 millóns de euros. Está é a razón pola cal a autoestrada cambia de nome nese tramo. A **AG-53** é construída en dous treitos:

A Xunta de Emilio Pérez Touriño libera a **AG-53** de peaxe para os usuarios, establecendo unha peaxe na sombra, baixo a cal é a Xunta quen paga directamente á concesionaria (ACEOUSA). Tamén modifica a saída de Piñor creando un enlace completo no canto dun semienlace só con Ourense como se tiña proxectado.

A autoestrada ó completo ponse en servizo ó 25 de abril do 2009 sen acto inaugural, tras un comunicado da Garda Civil de tráfico de Ourense. A razón de que non houbera acto político inaugural, fora o recente cambio de goberno que se produciu, e ó novo executivo non lle correspondía inaugurala. A placa de inauguración autoestrada di "O último treito da autoestrada Santiago - Ourense foi inaugurado o 25 de abril do 2009. Sirva esta placa en lembranza ós que participaron no seu deseño e construción."

O ramal ao Carballiño denominado AG-54, é un treito de autovía de 5 quilómetros que conecta Maside e a capital da comarca coa **AG-53**. O investimento neste ramal estaba presupostado na construción da **AG-53**. Inaugurouse en outubro de 2009.

## Peaxe
O treito xestionado por ACEOUSA (Autoestrada Central Ourense SA) é sufragado pola Xunta en función dos vehículos que a utilicen. O prezo por quilómetro que a Xunta ten que pagar é o mesmo que o que pagan os usuarios na AP-53.

## Infraestruturas destacables
***Viaduto do Barbantiño**, de 780 m de lonxitude e altura de ata 80 m.
***Viaduto do Miño**, de 440 m de lonxitude.

## Saídas
## Notas
## Véxase tamén
### Outros artigos
*AG-54
### Ligazóns externas
*Aceousa, concesionaria da AG-53